## Uredba o plaćama, dodacima i naknadama u službi vanjskih poslova

### NN 22/2003 (12.2.2003.), Uredba o plaćama, dodacima i naknadama u službi vanjskih poslova

# VLADA REPUBLIKE HRVATSKE

322

Na
temelju članka 50. stavak 1. Zakona o vanjskim poslovima (»Narodne novine«,
broj 48/96), na prijedlog ministra vanjskih poslova, Vlada Republike Hrvatske
je na sjednici održanoj 6. veljače 2003. godine, donijela

## UREDBU

### o plaĆama, dodacima i naknadama u sluŽbi vanjskih poslova

1. OPĆE ODREDBE

Članak
1.

Ovom
Uredbom utvrđuju se plaće, dodaci na plaće, naknade troškova, te druga prava i
obveze koje proistječu iz rada u službi vanjskih poslova, i to kako u sjedištu
službe tako i u predstav­ništvima Republike Hrvatske u inozemstvu (u daljnjem
tekstu: predstavništva u inozemstvu). Predstavništva u inozemstvu u smislu ove
Uredbe su diplomatske misije i konzularni uredi Republike Hrvatske.

Članak 2.

(1)
Zaposleni u službi vanjskih poslova imaju pravo na pla­ću, dodatke na plaću i
naknade troškova u skladu s ovom Ured­bom.

(2)
Prava iz stavka 1. ovog članka ostvaruju se danom stupanja na rad u mjesečnim
obrocima i to, u sjedištu službe u kunama, a u predstavništvu u inozemstvu u devizama.

2.
PLAĆE DIPLOMATA U PREDSTAVNIŠTVIMA U INOZEMSTVU

Članak
3.

(1)  Plaću diplomata u predstavništvu u
inozemstvu, sukladno njegovom diplomatskom zvanju, čini zbroj:

–  umnoška koeficijenta polazne osnovice složenosti poslova  prema
diplomatskim, konzularnim i administrativno--­teh­ničkim zvanjima u
predstavništvima u inozemstvu (prilog I.) i devizne vrijednosti koeficijenta s
koeficijentom troškova života u državi primateljici utvrđenim na temelju
službenih statističkih podataka Ujedinjenih naroda – koji se objavljuju i
usklađuju jedanput godišnje (prilog II.);

–  umnoška koeficijenta polazne
osnovice složenosti poslova  prema  diplomatskim, konzularnim i
administrativno--tehničkim zvanjima u predstavništvima u inozemstvu i devizne
vrijednosti koeficijenta (prilog I.) s postotkom na kategoriju važnosti
predstavništva u inozemstvu (prilog III.).

(2) Deviznu vrijednost koeficijenata iz stavka 1.
ovog članka utvrđuje Vlada na prijedlog ministra vanjskih poslova posebnom
odlukom jedanput godišnje. U slučaju da dođe do promjene međusobnih odnosa
glavnih valuta za više od 5% Vlada će na prijedlog ministra vanjskih poslova
utvrdit novu vrijednost polazne osnovice koeficijenata.

(3) U slučaju osnivanja novog predstavništva u
inozemstvu Vlada će na prijedlog ministra vanjskih poslova posebnom odlukom
utvrditi koeficijent troškova života za to predstavništvo.

(4) Prilozi I., II. i III. iz odredbi stavka 1. ovog
članka sas­tav­ni su dijelovi ove Uredbe.

Članak 4.

(1) Šef predstavništva u inozemstvu koji upravlja s
dva predstavništva razvrstana u različite kategorije u Uredbi o unutarnjem
ustrojstvu službe vanjskih poslova, ima pravo na plaću više kategorije
predstavništva u inozemstvu.

(2) Šef predstavništva u slučaju iz stavka 1. ovog
članka za poslove rukovođenja drugim predstavništvom u inozemstvu ima pravo na
dodatak od 10% od koeficijenta polazne osnovice složenosti poslova.

Članak 5.

(1) Osoba koja je temeljem ugovora primljena u službu
vanjskih poslova na određeno vrijeme radi upućivanja na rad u predstavništvo u
inozemstvu pripada kunska plaća u sljedećim slučajevima:

–  za vrijeme trajanja pripreme
prije upućivanja na rad u predstavništvo u inozemstvu,

–  po povratku s rada iz
predstavništva u inozemstvu u visini plaće njegovog zvanja za jedan mjesec,

–  za vrijeme privremenog
povlačenja u Hrvatsku bilo zbog sigurnosno-političkih okolnosti, bilo zbog
potreba službe, potrebe liječenja ili zbog drugog opravdanog razloga, pod
uvjetom da takav boravak u Hrvatskoj traje duže od 30 dana.

–  šef predstavništva po povratku
iz predstavništva u inozemstvu u visini plaće njegovog zvanja, najduže do tri
mjeseca.

(2) Uvjeti propisani stavkom 1. ovog članka sastavni
su dio ugovora o radu koji se sklapa s takvom osobom.

3.
DODACI NA PLAĆU U PREDSTAVNIŠTVIMA U INOZEMSTVU

Članak
6.

 (1) Dodaci koji se utvrđuju na koeficijent
polazne osnovice složenosti poslova su:

1.
dodatak na bračnog druga za diplomatske aktivnosti,

2.
dodatak na dijete

3.
dodatak na posebne uvjete života i rada

4.
ostali dodaci.

(2)
Dodaci iz stavka 1. ovog članka obračunavaju se i isplaćuju u valuti u kojoj se
isplaćuje i devizna plaća.

3.1.
Dodatak na bračnog druga za diplomatske aktivnosti

Članak
7.

(1)
Diplomat u predstavništvu u inozemstvu ima pravo na dodatak za diplomatske
aktivnosti bračnog druga koji s njim boravi u državi primateljici. Dodatak se
obračunava na koeficijent polazne osnovice složenosti poslova i to:

–  šef predstavništva                                   20%

–  zamjenik šefa predstavništva, opunomoćeni
          ministar i ministar savjetnik                      15%

–  ostalo diplomatsko osoblje                    10%.

(2)
Pravo na dodatak iz stavka 1. ovog članka utvrđuje tajnik ministarstva temeljem
pisane izjave diplomate o dolasku bračnog druga u državu primateljicu uz
supotpis šefa predstavništva u inozemstvu, te se isplaćuje diplomatu za vrijeme
boravka bračnog druga u državi primateljici.

Članak
8.

(1)
Diplomat gubi pravo iz članka 7. ove Uredbe u slučaju kada bračni drug iz
neopravdanih razloga ne boravi kontinuirano u državi primateljici duže od
šezdeset dana počevši od dana napuštanja države primateljice.

(2)
Diplomat je dužan izvijestiti šefa predstavništva o datumu odlaska bračnog
druga iz države primateljice. Ne postupanje sukladno odredbi stavka 1. ovog
članka predstavlja razlog za donošenje odluke o prijevremenom povlačenju
diplomate iz pred­stavništva u inozemstvu. Odluka o povlačenju iz
predstavništva u inozemstvu, ne isključuje odgovornost diplomate za težu
povredu službene dužnosti.

(3)
Ukoliko bračni drug prigodno ne sudjeluje u diplomatskim aktivnostima ili ako
se zaposli u državi primateljici, dodatak se obustavlja. Odgovarajuću odluku
donosi tajnik Ministarstva na prijedlog šefa predstavništva.

Članak
9.

Diplomat
čiji je bračni drug temeljem članka 62. stavak 1. Zakona o vanjskim poslovima stekao
pravo na plaćanje doprinosa za produženo mirovinsko i invalidsko osiguranje
gubi to pravo za kalendarsku godinu, u kojoj je bračni drug napustio državu
primateljicu u smislu članka 8. ove Uredbe.

3.2.
Dodatak na dijete

Članak 10.

(1) Diplomat u predstavništvu u inozemstvu ima pravo
na dodatak na dijete, ukoliko ono boravi s njim u državi primateljici.

(2) Dodatak iz stavka 1. ovog članka obračunava se za
svako dijete u iznosu od 30% od devizne vrijednosti koeficijenta složenosti
poslova.

(3) Za djecu stariju od petnaest godina dodatak se
utvrđuje na osnovi potvrde o redovnom obrazovanju i traje do završetka redovnog
obrazovanja.

Članak
11.

(1)
Diplomat ima pravo dijete koje s njim boravi u državi primateljici školovati u
osnovnim i srednjim školama koje udovoljavaju sigurnosnim uvjetima, te koje
omogućavaju nesmetan nastavak obrazovanja u Republici Hrvatskoj, a prema popisu
škola koje utvrđuje Ministarstvo vanjskih poslova.

(2) U
slučaju kada u državi primateljici nema javne osnovne i srednje škole sukladno
stavku 1. ovog članka, diplomat ima pravo dijete upisati u privatnu školu koja
udovoljava tom uvjetu.

(3) U
slučaju kada je diplomat premješten na rad u predstavništvo u drugoj državi
primateljici dijete koje s njim boravi u inozemstvu ima pravo upisati u školu u
kojoj se omogućava nesmetan nastavak školovanja sukladno stavku 1. ovog članka
na jeziku na kojem nastavu pohađao u prethodnoj državi primateljici.

(4) U
slučaju da diplomat, u smislu stavka 2. i 3. ovog članka, upiše dijete u
privatnu školu ima pravo na dodatak za školovanje djeteta u iznosu od 90% od
stvarne cijene upisnine i školarine.

(5)
Suglasnost za upis u privatnu osnovnu i srednju školu, te pravo na dodatak za
školovanje, na temelju pisanog zahtjeva diplomate s priloženom potrebnom dokumentacijom,
daje tajnik Ministarstva posebnom odlukom, imajući pri tome u vidu visinu
upisnine i školarine, nastavni program, te ostale bitne činjenice za donošenje
ove odluke.

Članak
12.

Ako je
za pohađanje redovne nastave djetetu potrebna predškolska obuka (tečaj jezika
ili »mala škola«) priznaju se troškovi iste do najviše jedne godine prije upisa
u redovnu školu.

3.3.
Dodatak na posebne uvjete života i rada u državi primateljici

Članak
13.

(1)
Diplomat u predstavništvu u inozemstvu ima pravo na dodatak na posebne radne i
životne uvjete i to 10% od koeficijenta polazne osnovice složenosti poslova na:

1.  klimatske uvjete mjesta rada:

Arapska
Republika Egipat, Republika Indija, Republika Indonezija, Malezija, Ruska
Federacija, Kanada, Izrael.

2.  neodgovarajuće životne i zdravstvene uvjete:

Republika
Albanija, Republika Indija, Islamska Republika Iran, Kraljevina Maroko,
Republika Turska, Ukrajina i Ruska Federacija.

3.  neodgovarajuće sigurnosne uvjete.

(2)
Odluku o državama i razdoblju za koje se utvrđuju dodatak iz stavka 1. točka 3.
ovog članka donosi ministar vanjskih poslova.

3.4.
Ostali dodaci

Članak 14.

Otpravnik poslova koji mijenja šefa predstavništva
kontinuirano duže od 30 dana ima pravo na dodatak od 10% od koeficijenta
polazne osnovice složenosti poslova šefa predstavništva za vrijeme trajanja
zamjene. Isplata dodatka koja se utvrđuje rješenjem započinje narednog mjeseca,
te se odnosi se na cijelo vrijeme trajanja zamjene.

Članak
15.

(1) Diplomatu
koji je pored šefa predstavništva jedini diplomat u predstavništvu u inozemstvu
i koji radno pokriva više područja rada predstavništva u inozemstvu, u slučaju
posebne radne opterećenosti, može biti odobren dodatak u iznosu od 10%
koeficijenta polazne osnovice složenosti poslova. Jednako može se odobriti i
diplomatu u misijama pri međunarodnim organizacijama tijekom predsjedavanja
komisijama, odborima ili drugim odgovarajućim tijelima tih međunarodnih
organizacija.

(2)
Pravo na dodatak iz stavka 1. ovog članka diplomat ima dok traju takve
okolnosti, a utvrđuje ga tajnik ministarstva rješenjem.

(3)
Pravo iz stavka 1. ovog članka ne isključuje pravo iz članka 14. stavak 1. ove
Uredbe.

4.
NAKNADE TROŠKOVA U PREDSTAVNIŠTVU U INOZEMSTVU

Članak
16.

(1) Diplomat
u predstavništvu u inozemstvu ima pravo na:

1.
naknadu troškova prijevoza na posao i s posla,

2.
naknadu selidbenih i putnih troškova,

3.
naknadu troškova stanovanja,

4.
naknadu članarine u diplomatskim i konzularnim udru­že­njima vezanih za promicanje
interesa Republike Hrvatske,

5.
naknadu putnih troškova za korištenje godišnjeg odmora u Republici Hrvatskoj,

6.
naknadu za intenzivno učenje jezika,

7.
naknadu za slučaj smrti,

8.
naknadu za odvojeni život,

9.
naknadu troškova protokolarnih obveza.

(2)
Naknade iz odredbe stavka 1. ovog članka, osim točke 8., obračunavaju se i
isplaćuju u valuti u kojoj se isplaćuje devizna plaća. Naknada iz stavka 1.
točka 8. ovog članka obračunava se i isplaćuje u kunama.

4.1.
Naknade troškova prijevoza na posao i s posla

Članak
17.

(1)
Diplomat u predstavništvu u inozemstvu koji za odlazak i dolazak s posla
koristi javni prijevoz ima pravo na naknadu troškova prijevoza u punom iznosu
cijene mjesečne, odnosno pojedinačne vozne karte u lokalnom gradskom prijevozu
u sjedištu predstavništva u inozemstvu.

(2)
Diplomat u predstavništvu u inozemstvu koji za odlazak i dolazak s posla
koristi osobno vozilo ima pravo na naknadu troškova prijevoza u visini cijene
mjesečne, odnosno pojedinačne vozne karte u lokalnom gradskom prijevozu.

Članak
18.

(1)
Diplomat u predstavništvu u inozemstvu koji upotrebljava vlastiti automobil za
službene potrebe ima pravo naknade troškova u visini 30% cijene bezolovnog
benzina za svaki prijeđeni kilometar.

(2)
Naknada troškova obračunava se na osnovi putnog naloga, broja prijeđenih
kilometara i maloprodajne cijene bezolovnog benzina u državi primateljici prema
odobrenju šefa predstav­niš­tva.

4.2.
Naknada selidbenih i putnih troškova

Članak
19.

(1) Pri
upućivanju na rad i povratku s rada iz predstavništva u inozemstvu diplomat ima
pravo na naknadu selidbenih i putnih troškova za sebe i članove uže obitelji
koji s njim borave u državi primateljici na način da:

l.  Kao putni troškovi priznaju se:

–  troškovi prijevoza zrakoplovom u ekonomskom razredu ili
željezničkog prijevoza u prvom razredu, po potrebi sa spavaćim kolima,

–  troškovi vlastitim prijevozom,
sukladno odredbi članka 18. ove Uredbe,

–  dnevnica, ako je vrijeme
putovanja duže od 12 sati, odnosno pola dnevnice, ako je duže od osam sati.

2.  Kao selidbeni
troškovi priznaju se:

–  ukupni troškovi preseljenja
po sistemu od vrata do vrata, uključujući i troškove carinske manipulacije i
osiguranja, temeljem pribavljene suglasnosti tajnika Ministarstva,

3.  Kao
vozarina priznaje se:

–  prijevoz zrakoplovom do 300 kg
za diplomatu bez obitelji ili 450 kg za diplomatu s obitelji,

–  cestovni ili željeznički
prijevoz do 50 m3,

–  brodski prijevoz - kontejner do
40 ft.

(2) Selidba u europske države organizira se i
provodi, u pravilu, javnim prijevozom, odnosno prijevozom Ministarstva vanjskih
poslova. Ako to nije moguće, selidbu obavlja tvrtka koju angažira Ministarstvo
vanjskih poslova po sistemu najpovoljnije ponude.

(3) Odluku o odobrenju naknade selidbenih i putnih
troškova donosi tajnik Ministarstva.

Članak 20.

(1) Diplomat koji je jednostrano odlučio prekinuti
rad u predstavništvu u inozemstvu prije isteka dvije godine od početka rada u
tom predstavništvu sam snosi putne i selidbene troškove pri povratku u
Hrvatsku.

(2) Diplomat koji je vraćen iz predstavništva u
inozemstvu radi provođenja postupka za utvrđivanje teže povrede službene
dužnosti dužan je vratiti sve putne i selidbene troškove ako se u provedenom
postupku utvrdi da je kriv za težu povredu službene dužnosti.

4.3.
Naknada troškova stanovanja

Članak 21.

(1) Diplomat upućen na rad u predstavništvo u
inozemstvu, u svrhu stanovanja i nesmetanog obavljanja svojih redovitih
diplomatskih aktivnosti, ima pravo na najam namještenog stambenog prostora.

(2)  Polazni
stambeni kriteriji za diplomate s obzirom na broj članova uže obitelji koji
borave s njim u državi primateljici su:

–  diplomat samac - stan s jednom
spavaćom sobom,

–  diplomat s jednim članom
obitelji - stan s dvije spavaće sobe,

–  diplomat s dva ili više članova
obitelji - stan s tri spavaće sobe.

(3)
Kada u sjedištu predstavništva u inozemstvu nije moguće unajmiti namješteni
stan, odnosno kada se prema prikupljenim ponudama utvrdi da je najam namještaja
skuplji od kupovine novog, Ministarstvo vanjskih poslova kupit će potreban na­mještaj.
Kupljeni namještaj vlasništvo je Ministarstva s time da ga diplomat po isteku
mandata ima pravo otkupiti po cijeni koju utvrđuje stručna služba Ministarstva
umanjenoj za redovitu godišnju amortizaciju.

(4)
Diplomat upućen na rad u predstavništvo u inozemstvu ima pravo na naknadu 90%
od cijene najma stana. U troškove stanovanja ne računaju se troškovi najma
garaže za privatno vozilo i troškovi telefona.

(5)
Ugovor o stanovanju diplomat u pravilu sklapa neposredno sa stanodavcem, te
snosi sve troškove i rizike koji proizlaze iz tog ugovornog odnosa i korištenja
stana koji je unajmio. Ugovor o najmu treba, ako se može postići, sadržavati
klauzulu o mogućnosti otkaza ugovora i prije redovnog isteka u slučaju da se
diplomat prijevremeno povlači u Hrvatsku.

(6) Ukoliko
je potrebno za vrijeme trajanja najma stana položiti depozit sredstva za to
osigurava predstavništvo. Po isteku ili otkazu ugovora diplomat je dužan
vratiti posuđena sredstva za depozit u blagajnu predstavništva u punom iznosu,
na što se obvezuje pisanom izjavom prilikom posudbe novca za tu svrhu.

(7)
Troškove agenta za najam stana snosi Ministarstvo vanjskih poslova.

(8)
Diplomat ima pravo na najam stana iz stavka 1. ovog članka po prijedlogu šefa
diplomatske misije, uz prethodnu pisanu suglasnost na Ugovor o najmu tajnika
ministarstva, pri čemu se glede veličine, lokacije i cijene stana uzima u obzir
polazni stambeni kriterij iz st. 2, diplomatski rang, protokolarne potrebe i
specifični uvjeti u državi primateljici, koji se razrađuju posebnim naputkom
ministra vanjskih poslova.

Članak
22.

(1) U
slučaju kada diplomat koristi namješteni stan koji se nalazi u prostoru
predstavništva ili u stanu koji je vlasništvo Republike Hrvatske dužan je
participirati u troškovima stanovanja prema prosječnoj cijeni najma stana u
sjedištu predstavništva sukladno kriterijima sadržanim u članku 21. ove Uredbe.

(2)
Diplomat koji koristi stan iz stavka 1. ovog članka snosi sve eventualne
troškove koji bi mogli proizići iz nesavjesnog korištenja stana.

(3)
Ukoliko zbog potrebe zaštite objekta u kojem se nalazi predstavništvo djelatnik
sigurnosti koristi stambeni prostor u samom objektu koji ne udovoljava njegovim
potrebama stanovanja u smislu članka 21. ove Uredbe, tajnik Ministarstva takvog
djelatnika oslobodit će participacije troškova stanovanja ili je primjereno
prilagoditi svakom pojedinačnom slučaju. Oslobađanje od participacije u
troškovima stanovanja ne oslobađa djelatnika sigurnosti od odgovornosti za
eventualne troškove koji bi mogli proizići iz nesavjesnog korištenja stana.

(4) O
korištenju stana iz stavka 1. i 3. ovog članka korisnik sklapa ugovor s
Ministarstvom vanjskih poslova.

Članak
23.

(1) Šef
predstavništva u inozemstvu, u svrhu stanovanja i nesmetanog obavljanja svojih
redovitih diplomatskih aktivnosti ima pravo na najam namještenog
rezidencijalno-stambenog prostora primjereno svom diplomatskom rangu i
stambenim potrebama s obzirom na broj članova uže obitelji koji stalno s njim
borave u državi primateljici sukladno članku 21. ove Uredbe.

(2) Za prostor stana koji se koristi u rezidencijalne
svrhe, a koji prelazi normative iz članka 21. ove Uredbe, troškove najma i
režija snosi Ministarstvo vanjskih poslova.

(3) U troškove režija ne ubrajaju se troškovi
telefona.

(4) O odabiru rezidencijalno-stambenog prostora za
smještaj šefa predstavništva odlučuje tajnik ministarstva, na prijedlog stručne
službe Tajništva Ministarstva vanjskih poslova i službe odgovorne za fizičku i
tehničku zaštitu predstavništva.

(5) Ukoliko šef predstavništva koristi za svoje
stambene potrebe rezidencijalno-stambeni prostor koji je u vlasništvu ili najmu
Republike Hrvatske, dužan je participirati u troškovima stanovanja u iznosu
koji se određuje prema prosječnoj cijeni najma stana u sjedištu predstavništva.

Članak 24.

(1) Diplomat po nastupu na rad u državi primateljici,
a do trajnog rješenja stambenog pitanja ima pravo na naknadu troš­kova svojem
rangu primjerenog smještaja, ali ne duže od 30 dana, po mogućnosti u hotelu s
kojim predstavništvo ima sklopljen ugovor.

(2) Kriteriji za korištenje hotela iz stavka 1. ovog
članka u odgovarajućem smislu primjenjuje se i slučaju službenog putovanja
osoblja predstavništva u inozemstvu unutar države primateljice.

4.4.
Naknada članarine

Članak
25.

Diplomat
može ostvariti pravo na naknadu članarine u diplomatskim, konzularnim i sličnim
udruženjima, u slučaju da je članstvo u izravnoj funkciji promicanja interesa
Republike Hrvatske, a na prijedlog šefa predstavništva uz pisanu suglasnost
tajnika Ministarstva.

4.5.
Naknade putnih troškova za korištenje godišnjeg odmora

Članak 26.

(1) Diplomat u predstavništvu u inozemstvu u slučaju
korištenja godišnjeg odmora u Hrvatskoj, ima pravo jedanput godišnje na naknadu
troškova putovanja u skladu sa sljedećim kriterijima:

a)  diplomat na radu u predstavništvu
u inozemstvu čija udaljenost od Zagreba je veća od 1.000 kilometara ima pravo
na besplatnu povratnu kartu zrakoplovom ekonomske klase za sebe, suprugu i
djecu u slučaju da borave s njim u državi primateljici;

b)  diplomat na radu u predstavništvima
u europskim državama čije sjedište je udaljeno manje od 1.000 kilometara od
Zagreba ima pravo na naknadu troškova putovanja u visini od 10% od devizne
vrijednosti koeficijenta za svakih prijeđenih 100 kilometara, s time da ukupna
naknada za troškove prijevoza u ovom slučaju ne može biti veća od devizne
vrijednosti koeficijenta.

(2) Diplomat u predstavništvu u inozemstvu čiji su
članovi uže obitelji ostali u Republici Hrvatskoj, a koji sam odvojeno boravi u
državi primateljici, ima pravo na naknadu troškova putovanja još jednog
putovanja godišnje sukladno kriterijima iz točaka a) i b) stavka 1. ovog
članka.

4.6.
Naknada za intenzivno učenje jezika

Članak
27.

(1)
Diplomat upućen u državu primateljicu u kojoj se kao službeni jezik ne
upotrebljava engleski, francuski, njemački, talijanski i španjolski jezik ima
pravo na naknadu intenzivnog učenja jezika države primateljice tijekom priprema
i u prvoj godini stupanja na dužnost.

(2)
Tajnik Ministarstva donosi odluku o odobravanju troškova intenzivnog učenja
jezika u specijaliziranim ustanovama.

4.7.
Naknade u slučaju smrti

Članak
28.

(1) U
slučaju smrti diplomata za vrijeme rada u predstavništvu u inozemstvu ili člana
uže obitelji koji s njim boravi u državi primateljici, diplomatu, odnosno članu
uže obitelji, pripada naknada troškova u visini posljednje devizne plaće.

(2)
Troškove prijevoza posmrtnih ostataka u slučaju iz stav­ka l. ovoga članka
snosi Ministarstvo vanjskih poslova, ako ne terete Hrvatski zavod za
zdravstveno osiguranje.

(3)
Članovi uže obitelji, koji dolaze u Hrvatsku na pogreb diplomata, imaju pravo
naknade troškova putovanja.

(4)
Ministar vanjskih poslova može odobriti dodatak za dijete i naknadu za troškove
stanovanja, ako je potrebno da obitelj diplomata ostane u državi primateljici
do završetka školske godine.

4.8.
Naknada troškova za odvojeni život

Članak
29.

Diplomat
u predstavništvu u inozemstvu koji sam boravi u državi primateljici, odnosno
čija je uža obitelj ostala u Republici Hrvatskoj, ostvaruje pravo na naknadu na
odvojeni život sukladno odredbi članka 97. Zakona o državnim službenicima i
namještenicima (»Narodne novine«, broj 27/2001) i Kolektivnom ugovoru.

4.9.
Naknada troškova vezanih uz protokolarne obveze

Članak 30.

(1)  Diplomat
u predstavništvu u inozemstvu ima pravo na naknadu troškova vezanih uz
protokolarne obveze.

(2) Godišnja sredstva planirana za troškove vezane uz
protokolarne obveze predstavništva u inozemstvu raspoređuju se na diplomate u
skladu sa sljedećim kriterijima:

a) kada je, pored šefa
predstavništva, u predstavništvo u inozemstvu raspoređen jedan diplomat, šefu
predstav­ništva pripada 70%, a diplomatu 30% planiranih sredstava;

b) kada su, pored šefa
predstavništva, u predstavništvo u inozemstvu raspoređena još dva diplomata, šefu
pred­stavništva pripada 50%, diplomati koji je u državi primateljici prijavljen
kao drugi diplomat po rangu u pred­stavništvu pripada 30%, a trećem diplomati
20% planiranih sredstava;

c) kada su, pored šefa
predstavništva, u predstavništvo u inozemstvu raspoređena još tri diplomata,
šefu pred­stav­ništva pripada 50%, diplomati koji je u državi primateljici
prijavljen kao drugi diplomat po rangu pripada 20 %, a trećem i četvrtom
diplomati po 15 % planiranih sredstava.

d) kada su, pored šefa predstavništva,
u predstavništvo u inozemstvu raspoređena četiri ili više diplomata šefu
predstavništva pripada 50%, diplomati koji je u državi primateljici prijavljen
kao drugi diplomat po rangu pripada 15%, dok se ostatak planiranih sredstava
ravnomjerno raspoređuje na preostale diplomate.

(3)  Sredstva
utrošena temeljem protokolarnih obveza prav­daju se podnošenjem odgovarajućih
računa, izvješćem o doga­đanju i suglasnošću šefa predstavništva.

5.  PLAĆE I NAKNADE DIPLOMATIMA U SJEDIŠTU
SLUŽBE VANJSKIH  POSLOVA

Članak
31.

Diplomat
u sjedištu službe vanjskih poslova ima pravo na:

1.
kunsku plaću,

2.  naknadu troškova za protokolarne obaveze
vezane za promicanje interesa Republike Hrvatske,

3.
naknadu troškova stanovanja.

5.1.
Kunska plaća

Članak 32.

(1) Pravo na naknadu kunske plaće ostvaruje diplomat
koji je zbog sigurnosno-političkih i drugih opravdanih razloga u vezi s službom
privremeno povučen na rad u Hrvatsku. Plaća se utvrđuje sukladno diplomatskom
zvanju diplomate.

(2) Danom ostvarivanja prava na plaću iz stavka 1.
ovog članka diplomatu privremeno prestaje pravo na deviznu plaću.

(3) Diplomatu na radu u inozemstvu, koji je udaljen s
dužnosti zbog pokretanja postupka za utvrđivanje teže povrede službene dužnosti
i vraćen u Hrvatsku, danom udaljenja s dužnosti prestaje pravo na deviznu
plaću. Za vrijeme trajanja udaljenja s dužnosti diplomatu se utvrđuje kunska
plaća sukladno stavku 1. ovog članka umanjena za 40% u slučaju da ne uzdržava
porodicu, odnosno umanjena za 20% u slučaju da uzdržava porodicu.

5.2.
Naknada troškova vezanih uz protokolarne obaveze

Članak
33.

Diplomat
u sjedištu službe vanjskih poslova ima pravo na naknadu primjerenih troškova
vezanih za protokolarne obaveze a uz suglasnost ministra vanjskih poslova ili
od njega ovlaštene osobe.

5.3.
Naknada troškova stanovanja

Članak
34.

Za
vrijeme priprema za odlazak na rad u predstavništvo u inozemstvo, u svojstvu
šefa predstavništva, onima koji nemaju riješeno stambeno pitanje na području
grada Zagreba, Ured za upravljanje imovinom Vlade Republike Hrvatske osigurat
će korištenje stana za službene potrebe.

Članak
35.

Ostala
prava diplomat u Ministarstvu vanjskih poslova ostvaruje sukladno odredbama
Kolektivnog ugovora za državne službenike i namještenike i propisa o radu.

6.
POZAJMICE

Članak
36.

(1) Pri
upućivanju na rad u predstavništvo u inozemstvu diplomat ima pravo na deviznu
pozajmicu u iznosu do najviše dvije devizne plaće.

(2)
Povrat devizne pozajmice iz stavka 1. ovog članka vrši se u predstavništvu u
inozemstvu počevši od dana stupanja na rad u osam mjesečnih obroka pri obračunu
mjesečne plaće.

7.
POSEBNE ODREDBE O ADMINISTRATIVNO-
-TEHNIČKOM OSOBLJU

Članak 37.

Kada se državni službenici i namještenici u
Ministarstvu vanjskih poslova upućuju na rad u predstavništvo u inozemstvu na
radna mjesta administrativno-tehničkog osoblja na njih se u odgovarajućem
smislu primjenjuju odredbe članaka 2., 3., 5. i 6. stavka 1. točaka 2. i 3.,
članaka 9., 10., 11., 12., 13., 16., 17., 18., 19., 20., 21., 22., 24., 26.,
27., 28., 29., 32., 35., 36. i 37. ove Uredbe.

Članak 38.

(1) Administrativno-tehničko osoblje s hrvatskim
državljanstvom i državljanstvom
države  primateljice, te
administrativno--tehničko osoblje s državljanstvom države primateljice, odnosno
državljanstvom neke treće države s dozvolom boravka i rada u državi
primateljici, koji je raspoređeno na radno mjesto administrativno-tehničkog
osoblja u skladu s Pravilnikom o unutarnjem redu službe vanjskih poslova, ima
pravo na ugovorenu plaću sukladno propisima države primateljice.

(2) Ugovorna plaća ne može biti veća od plaće
utvrđene ovom Uredbom za administrativno-tehničko osoblje koje se upu­ćuje u
predstavništvo u inozemstvu iz Ministarstva vanjskih poslova.

(3) Administrativno-tehničko osoblje iz stavka 1.
ovog član­ka nema pravo na dodatke na plaću, a ima pravo samo na naknade iz
članaka 17. i 18. ove Uredbe.

8.
POSLUŽNO OSOBLJE

Članak
39.

(1)
Poslužno osoblje su državljani države primateljice, hrvat­ski državljani ili
državljani treće države koji imaju dozvolu boravka u državi primateljici koji
su kao takvi zaposleni na ugovor u predstavništvu u inozemstvu, uz prethodnu
pisanu suglasnost tajnika Ministarstva, a na prijedlog šefa predstavništva.

(2)
Plaća poslužnog osoblja utvrđuje se u skladu s propisima države primateljice.

(3)
Poslužno osoblje nema pravo na dodatke i naknade, osim troškova prijevoza na
posao i s posla.

(4)
Poslužne poslove mogu obavljati i bračni drugovi administrativno-tehničkog
osoblja predstavništva u inozemstvu pod uvjetima iz stavaka 1., 2. i 3. ovog
članka.

9.
PRIJELAZNE I ZAKLJUČNE ODREDBE

Članak
40.

Stupanjem
na snagu ove Uredbe prestaje važiti Uredba o plaćama, dodacima i naknadama u
službi vanjskih poslova, klase: 120-02/97-01/02, urbroja: 5030107-97-1, od 24.
travnja 1997. godine i klase: 120-02/97-02/02, urbroja: 5030109-98-1, od 14.
siječnja 1998. godine.

Članak
41.

Ova
Uredba stupa na snagu danom objave u »Narodnim novinama«.

Klasa: 120-02/03-01/03

Urbroj: 5030109-03-1

Zagreb,
6. veljače 2003.

Predsjednik
**Ivica Račan,** v. r.

if !supportEmptyParas endif

if !supportEmptyParas endif

PRILOG I.

KOEFICIJENT
POLAZNE OSNOVICE
SLOŽENOSTI POSLOVA PREMA
DIPLOMATSKIM, KONZULARNIM I ADMINISTRATIVNO-TEHNIČKIM ZVANJIMA
U PREDSTAVNIŠTVIMA REPUBLIKE
HRVATSKE U INOZEMSTVU

                                                        koeficijent

   Diplomatsko osoblje            polazne

osnovice

  Veleposlanik – šef predstavništva              5,5

  Veleposlanik – zamjenik šefa
  diplomatske misije                                     4,8

  Stalni otpravnik poslova                             4,5

  Opunomoćeni ministar                              4,4

  Ministar savjetnik                                     4,1

  Savjetnik                                                  3,6

  Tajnik I                                                    3,2

  Tajnik II                                                   3,0

  Tajnik III                                                 2,8

  Ataše                                                      2,6

  Administrativni
ataše                                2,5

  Administrativno-tehniČko

osoblje

  Tajnica – prevoditelj                                 2,7

  Viši stručni referent                                  2,4

  Administrativni
referent                            2,3

  Djelatnik sigurnosti, domar, vozač              2,3

if !supportEmptyParas endif

if !supportEmptyParas endif

if !supportEmptyParas endif

if !supportEmptyParas endif

koeficijent

   KONZULARNO osoblje             polazne

osnovice

  Šef konzularnog
predstaništva:

         – Generalni konzul                             4,8

– Konzul                                           4,3

  Konzul savjetnik                                       3,5

  Konzul I                                                   3,1

  Konzul II                                                 2,9

  Konzul III                                                2,7

  Vicekonzul                                               2,5

  Administrativno-tehniČko

osoblje

  Tajnica – prevoditelj                                 2,6

  Viši stručni referent                                  2,3

  Administrativni
referent                            2,2

  Djelatnik sigurnosti, domar, vozač              2,2

if !supportEmptyParas endif

if !supportEmptyParas endif

if !supportEmptyParas endif

PRILOG II.

KOEFICIJENT
TROŠKOVA ŽIVOTA U DRŽAVAMA U KOJIMA REPUBLIKA HRVATSKA IMA PREDSTAVNIŠTVA

if !supportEmptyParas endif

PREDSTAVNIŠTVA
U INOZEMSTVU KOEFICIJENT

Republika Albanija                                  1,05

Argentinska Republika                            1,15

Australija                                               1,00

Republika Austrija                                  1,15

Kraljevina Belgija                                   1,15

Bosna i Hercegovina                               0,95

Savezna Republika Brazil                        1,00

Republika Bugarska                                1,00

Češka Republika                                     1,00

Republika Čile                                        1,00

Kraljevina Danska                                  1,25

Arapska Republika Egipat                       0,90

Republika Finska                                    1,35

Francuska Republika                               1,15

Helenska Republika                                1,10

Republika Indija                                      1,05

Republika Indonezija                               1,05

Islamska Republika Iran                          1,00

Republika Irska                                      1,15

Talijanska Republika                               1,15

Država Izrael                                         1,10

Japan                                                     1,65

Savezna Republika Jugoslavija                 0,95

Južnoafrička Republika                           1,00

Kanada                                                  1,10

Narodna Republika Kina                         1,20

Republika Mađarska                               1,00

Republika Makedonija                             0,95

Malezija                                                 1,05

Kraljevina Maroko                                  1,00

Kraljevina Nizozemska                            1,15

Kraljevina Norveška                               1,30

Novi Zeland                                           1,00

Savezna Republika Njemačka                  1,15

Republika Poljska                                   1,00

Portugalska Republika                             1,05

Rumunjska                                             0,95

Ruska Federacija                                    1,25

Sjedinjene Američke Države                   1,20

Slovačka Republika                                 0,95

Republika Slovenija                                 0,95

Sveta Stolica                                          1,15

Kraljevina Španjolska                              1,10

Kraljevina Švedska                                 1,35

Švicarska Konfederacija                         1,30

Republika Turska                                    0,95

Ujedinjena
Kraljevina Velika Britanija i
Sjeverna Irska                                        1,20

Ukrajina                                                 1,05

Bolivarijanska Republika Venecuela         1,00

if !supportEmptyParas endif

if !supportEmptyParas endif

PRILOG III.

POSTOTAK ZA OBRAČUN PLAĆA
DIPLOMATA PO KATEGORIJAMA VAŽNOSTI PREDSTAVNIŠTAVA U INOZEMSTVU

DIPLOMATSKE MISIJE

      KATEGORIJA                 DODATAK U %

VAŽNOSTI          NA POLAZNU OSNOVICU

                I                                      26%

              II
a                                    22%

              II
b                                    20%

             III
a                                   18%

             III
b                                   16%

              IV                                    14%

KONZULARNI UREDI

      KATEGORIJA                 DODATAK U %

VAŽNOSTI          NA POLAZNU OSNOVICU

               I                                      21%

               II                                     17%

              III                                     13%

if !supportEmptyParas endif

if !supportEmptyParas endif

Uredba, NN 22/2003-322